13. ΒΑΣΙΛΙΚΟΝ ΔΙΑΤΑΓΜΑ της 18 Μαΐου/4 Ιουν 1954 (ΦΕΚ Α΄ 111) Περί καθορισμού των αρμοδιοτήτων του Κυβερνητικού Επιτρόπου παρά τω Διοικητικώ Συμβουλίω του Οργανισμού Αποχετεύσεως Πρωτευούσης. Έχοντες υπ’ όψιν την παρ. 3 του άρθρ. 2 του Ν.Δ. 2722/53 «περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως Πρωτευούσης» ως και την υπ’ αριθ. 218/54 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνο.-1.Κυβερνητικός Επίτροπος παρά τω Διοικητικώ Συμβουλίω του Οργανισμού Αποχετεύσεως Πρωτευούσης παρακολουθεί από απόψεως νομιμότητος τας λαμβανομένας υπό του Διοικητικού Συμβουλίου αποφάσεις, δυνάμενος να λαμβάνη κατά τας συνεδρίας του Διοικητικού Συμβουλίου τον λόγον επί παντός θέματος και να υποβάλη προτάσεις. Εν περιπτώσει καθ’ ην ήθελεν κρίνει ότι απόφασίς τις του Διοικητικού Συμβουλίου αντίκειται εις τον Νόμον τα εκτελεστικά αυτού Δ/τα και τους εκδοθησομένους Κανονισμούς ο Κυβερνητικός Επίτροπος οφείλει να ποιήσηται περί τούτου δήλωσιν διαφωνίας καταχωρουμένην εις τα πρακτικά. 2.Το Διοικητικόν Συμβούλιον συνεδριάζει και λαμβάνει αποφάσεις νομίμως και εν απουσία του Κυβερνητικού Επιτρόπου. 